กฎกระทรวงกฎกระทรวงฉบับที่ ๒๐ (พ.ศ. ๒๕๒๕)ออกตามความในพระราชบัญญัติการขนส่งทางบกพ.ศ. ๒๕๒๒ อาศัยอำนาจตามความในมาตรา ๗ และมาตรา ๗๑ วรรคหนึ่ง แห่งพระราชบัญญัติการขนส่งทางบกพ.ศ. ๒๕๒๒ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ให้ยกเลิก(๑) กฎกระทรวง ฉบับที่ ๑๑ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒(๒) กฎกระทรวง ฉบับที่ ๑๒ (พ.ศ. ๒๕๒๕)ออกตามความในพระราชบัญญัติการขนส่งทางบก พ.ศ. ๒๕๒๒ข้อ ๒ในกฎกระทรวงนี้ก๊าซ หมายความว่า ก๊าซปิโตรเลียมเหลวที่ใช้เป็นเชื้อเพลิงน้ำมัน หมายความว่า น้ำมันเชื้อเพลิงถัง หมายความว่า ภาชนะบรรจุก๊าซสำหรับรถเมกาปาสกาลมาตร หมายความว่าหน่วยวัดความดันตามประกาศกระทรวงอุตสาหกรรมว่าด้วยการกำหนดมาตรฐานผลิตภัณฑ์อุตสาหกรรมหลักเกณฑ์การใช้หน่วยต่าง ๆ ของระบบหน่วยเอสไอและการเลือกใช้หน่วยเอสไอ ซึ่งทำให้ใหญ่ขึ้นหรือเล็กลงโดยทศนิยมออกตามกฎหมายว่าด้วยมาตรฐานผลิตภัณฑ์อุตสาหกรรมข้อ ๓รถที่ใช้ก๊าซเป็นเชื้อเพลิงต้องมีเครื่องอุปกรณ์และส่วนควบเกี่ยวกับการใช้ก๊าซอย่างน้อยดังนี้(๑)ถังตามมาตรฐานผลิตภัณฑ์อุตสาหกรรมถังก๊าซปิโตรเลียมเหลวสำหรับเครื่องยนต์สันดาปภายในที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรม(๒) ลิ้นบรรจุ ๒ จังหวะ(๓) กลอุปกรณ์นิรภัยแบบระบาย(๔) เครื่องวัดปริมาณก๊าซ(๕) ลิ้นควบคุมการบรรจุเกินหรือเครื่องวัดระดับของเหลวคงที่ หรือช่องกระจกตรวจระดับก๊าซ(๖) ลิ้นจ่ายและลิ้นควบคุมการไหล(๗) ท่อก๊าซ(๘) ตัวกรองก๊าซ(๙) ลิ้นควบคุมการปิดเปิดก๊าซ(๑๐) เครื่องทำและปรับความดันไอก๊าซ (vapourizer andregulator)(๑๑) ท่อไอก๊าซ(๑๒) ท่อสุญญากาศ(๑๓) เครื่องผสมอากาศกับก๊าซ(๑๔) ลิ้นควบคุมการปิดเปิดน้ำมันในกรณีที่เป็นรถที่ใช้ทั้งก๊าซและน้ำมันเบนซินเป็นเชื้อเพลิงเครื่องอุปกรณ์และส่วนควบตาม (๒) ถึง (๑๔)ให้ใช้ผลิตภัณฑ์ที่เป็นไปตามมาตรฐานอันเป็นที่ยอมรับกันว่ามีความปลอดภัยเพียงพอข้อ ๔ที่ถังต้องติดตั้งเครื่องอุปกรณ์ดังนี้(๑) ลิ้นบรรจุ ๒ จังหวะ(๒) กลอุปกรณ์นิรภัยแบบระบาย(๓) เครื่องวัดปริมาณก๊าซ(๔) ลิ้นควบคุมการบรรจุเกินหรือเครื่องวัดระดับของเหลวคงที่ หรือช่องกระจกตรวจระดับก๊าซ(๕) ลิ้นจ่ายและลิ้นควบคุมการไหลเครื่องวัดระดับก๊าซตาม (๓)ต้องมีที่หน้าปัดห้องผู้ขับรถด้วย และต้องเป็นชนิดที่ใช้ระบบไฟฟ้าข้อ ๕การติดตั้งถังให้เลือกกระทำอย่างใดอย่างหนึ่งดังนี้(๑) ติดตั้งใต้รถ(๒) ติดตั้งภายในตัวถังรถข้อ ๖การติดตั้งถังต้องปฏิบัติดังนี้(๑) ถังต้องอยู่ห่างจากท้ายสุดของตัวถังรถไม่น้อยกว่า ๓๕เซนติเมตร ห้ามติดตั้งถังไว้ในห้องเครื่องกำเนิดพลังงานหรือติดตั้งไว้ส่วนหน้าของตัวถังรถ หรือติดตั้งไว้ด้านหน้าของเพลาล้อหน้า(๒) ถังต้องอยู่ในที่ที่อากาศถ่ายเทได้สะดวกเว้นแต่กรณีการติดตั้งตามข้อ ๑๐(๓)วางถังในลักษณะที่สามารถมองเห็นแผ่นป้ายบอกรายละเอียดเกี่ยวกับถังโดยไม่ต้องรื้อถอนส่วนประกอบใดๆ ออก(๔) ยึดถังหรือขาถังให้ติดแน่นกับตัวรถ ในกรณีที่ใช้แถบโลหะรัดถังต้องมีวัสดุที่ยืดหยุ่นได้ เช่น สักหลาด หนัง ยาง พลาสติก เป็นต้นหุ้มหรือคั่นกลางสำหรับป้องกันมิให้โลหะเสียดสีกันและเมื่อรถสั่นสะเทือนถังต้องไม่ขยับเขยื้อน(๕)อุปกรณ์ยึดถังต้องทนต่อแรงกระชากที่เกิดจากความเร่งหรือความหน่วงของรถ(๖) ห้ามเชื่อมหรือต่อเติมถังกับสิ่งอื่นใดเว้นแต่เป็นการเชื่อมมาจากโรงงานผู้ผลิตข้อ ๗เครื่องอุปกรณ์ที่ติดตั้งบนถังต้องมีฝาครอบและที่ฝาครอบต้องมีท่อที่มีลักษณะและขนาดเหมาะสมสำหรับระบายก๊าซที่รั่วซึมจากเครื่องอุปกรณ์ดังกล่าวออกนอกรถได้ดีโดยให้ปลายท่ออยู่ห่างจากท่อไอเสียไม่น้อยกว่า๒๕ เซนติเมตรในกรณีที่ไม่มีฝาครอบเครื่องอุปกรณ์ที่ติดตั้งบนถังต้องติดตั้งถังในกล่องบรรจุถังและป้องกันมิให้ก๊าซรั่วเข้าไปในส่วนที่ใช้บรรทุกคนดังนี้(๑) กล่องบรรจุถังต้องทำด้วยวัสดุไม่ติดไฟ มีฝาปิดแน่น(๒) ที่กล่องบรรจุถังต้องมีช่องปิดด้วยวัสดุใสให้สามารถมองเห็นเครื่องอุปกรณ์ที่ติดตั้งบนถัง(๓)วางกล่องบรรจุถังบนที่รองรับที่เหมาะสมซึ่งสามารถบรรจุก๊าซได้สะดวกและยึดกล่องถังให้ติดแน่นกับพื้นรถ(๔) ยึดถังหรือขาถังให้ติดแน่นกับกล่องบรรจุถังห้ามยึดด้วยการเชื่อม และให้นำข้อ ๖ (๔) มาใช้บังคับโดยอนุโลม(๕) ที่จุดต่ำสุดของกล่องบรรจุถังต้องมีท่อที่มีลักษณะและขนาดเหมาะสมสำหรับระบายก๊าซที่รั่วซึมตามวรรคหนึ่งข้อ ๘ภายใต้บังคับข้อ ๔ ในกรณีที่มีการติดตั้งถังหลายถังในรถคันเดียวกันถ้าจะใช้ท่อก๊าซร่วมสำหรับบรรจุก๊าซ ถังแต่ละถังต้องมีลิ้นควบคุมการปิดเปิดก๊าซให้บรรจุก๊าซได้คราวละถังและถ้าใช้ท่อก๊าซร่วมที่ต่อจากถังไปยังเครื่องกำเนิดพลังงานถังแต่ละถังต้องมีลิ้นควบคุมการปิดเปิดก๊าซให้จ่ายก๊าซได้คราวละถังด้วยให้ข้อ ๙ในกรณีที่ติดตั้งถังใต้รถต้องปฏิบัติดังนี้(๑) ถังที่ใช้จะมีฝาครอบเครื่องอุปกรณ์ที่ติดตั้งบนถังหรือไม่ก็ได้(๒)ติดตั้งถังให้ส่วนล่างสุดของถังและเครื่องอุปกรณ์ที่ติดกับถังอยู่สูงกว่าระยะต่ำสุดของรถไม่น้อยกว่า๕ เซนติเมตร ในกรณีที่ติดตั้งถังด้านหลังเพลาล้อท้ายสุดของรถ ส่วนล่างสุดของถังรวมทั้งเครื่องอุปกรณ์ที่ติดกับถังต้องอยู่สูงกว่าระยะต่ำสุดของรถไม่น้อยกว่า๕ เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ของระยะห่างระหว่างแกนของถังกับแกนของเพลาล้อสุดท้าย ทั้งนี้ต้องอยู่ห่างจากท่อไอเสียไม่น้อยกว่า ๑๐ เซนติเมตร(๓)เครื่องอุปกรณ์ที่ติดกับถังต้องอยู่ห่างจากตัวรถเพื่อมิให้เกิดการเสียดสีกัน(๔)ติดแผ่นโลหะหนาพอสมควรหน้าถังสำหรับป้องกันเศษหินที่กระเด็นมาจากการหมุนของล้อรถข้อ ๑๐ในกรณีที่ติดตั้งภายในตัวถังรถต้องปฏิบัติดังนี้(๑) ในกรณีที่มีห้องเก็บของแยกต่างหากจากส่วนที่ใช้บรรทุกคนให้ติดตั้งถังไว้ในห้องเก็บของและต้องป้องกันมิให้ก๊าซรั่วเข้าไปในส่วนที่ใช้บรรทุกคนถ้าใช้ถังที่ไม่มีฝาครอบเครื่องอุปกรณ์ที่ติดตั้งบนถังและไม่ได้ติดตั้งถังในกล่องบรรจุถังที่จุดต่ำสุดของห้องเก็บของต้องมีท่อสำหรับระบายก๊าซตามข้อ ๗ วรรคหนึ่ง(๒)ในกรณีที่รถไม่มีห้องเก็บของแยกต่างหากจากส่วนที่ใช้บรรทุกคน ให้ใช้ถังทีมีฝาครอบเครื่องอุปกรณ์ที่ติดตั้งบนถังหรือติดตั้งถังในกล่องบรรจุถังข้อ ๑๑ในกรณีที่มีความจำเป็นต้องติดตั้งถังที่อื่นนอกจากที่กำหนดไว้ในข้อ ๕จะกระทำได้เมื่อกรมการขนส่งทางบกพิจารณาเห็นว่ามีความปลอดภัย มั่นคงแข็งแรงเหมาะสมในการใช้งาน และให้ความเห็นชอบแล้วข้อ ๑๒ในกรณีที่ติดตั้งถังภายในตัวถังรถ ต้องติดตั้งท่อบรรจุก๊าซดังนี้(๑) ท่อบรรจุก๊าซต้องเป็นท่ออ่อนชนิดที่ใช้กับก๊าซมีขนาดที่เหมาะสมและสามารถทนความดันได้โดยปลอดภัย(๒)ต่อท่อบรรจุก๊าซติดกับลิ้นบรรจุก๊าซที่ถังออกไปยังตัวถังรถด้านใดด้านหนึ่ง แต่ต้องไม่ยื่นออกนอกตัวถังรถ(๓)ปลายท่อบรรจุก๊าซต้องยึดติดกับแผ่นโลหะหนาและอยู่ห่างจากประตูทางขึ้นลงพอสมควรและติดตั้งลิ้นบรรจุก๊าซที่ปลายท่อบรรจุก๊าซข้อ ๑๓การติดตั้งท่อก๊าซต้องปฏิบัติดังนี้(๑)ติดตั้งท่อก๊าซให้ส่วนล่างสุดของท่ออยู่สูงกว่าระยะต่ำสุดของรถไม่น้อยกว่า ๕เซนติเมตร ในกรณีที่ติดตั้งถังด้านหลังเพลาล้อท้ายสุดรถส่วนล่างสุดของท่อก๊าซที่ต่อจากถังต้องอยู่สูงกว่าระยะต่ำสุดของรถไม่น้อยกว่า ๕เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ของระยะห่างระหว่างแกนของถังกับแกนของเพลาล้อท้ายสุด(๒) ท่อก๊าซต้องเป็นท่อทองแดง ไม่มีตะเข็บมีความหนาและขนาดเส้นผ่านศูนย์กลางภายในที่เหมาะสมกับการทำงานของลิ้นควบคุมการไหลและอัตราการใช้เชื้อเพลิงของเครื่องกำเนิดพลังงานสามารถทนความดันได้โดยปลอดภัย(๓)ท่อก๊าซที่ต่อจากถังไปยังเครื่องกำเนิดพลังงานต้องไม่ถูกกระทบกระเทือนหรือเสียดสีกับสิ่งอื่นใด(๔)ท่อก๊าซส่วนที่อยู่ภายในตัวถังรถต้องเป็นชิ้นส่วนเดียวกันโดยไม่มีการเชื่อมหรือต่อ(๕)หุ้มท่อก๊าซด้วยท่อพลาสติกหรือท่อที่มีคุณภาพทัดเทียมกัน(๖)ท่อก๊าซส่วนที่อยู่ใต้รถต้องต่อเข้าไปในโครงคัสซีหรือส่วนของตัวถังรถที่สามารถป้องกันการกระทบกระแทกจากภายนอกได้(๗) ท่อก๊าซต้องอยู่ห่างจากท่อไอเสียไม่น้อยกว่า ๑๐เซนติเมตร เว้นแต่จะมีการป้องกันความร้อนจากท่อไอเสียอย่างมีประสิทธิภาพ(๘)ท่อก๊าซต้องยึดแน่นกับโครงคัสซีหรือส่วนของตัวถังรถด้วยตัวยึดโดยมีระยะห่างกันไม่เกินช่วงละ๕๐ เซนติเมตร(๙) ท่อก๊าซส่วนที่ผ่านเข้าไปในตัวถังรถส่วนที่ใช้บรรทุกคนต้องเดินในท่อโลหะอีกชั้นหนึ่งสำหรับให้ก๊าซระบายออกนอกตัวถังรถได้เมื่อมีก๊าซ(๑๐) ข้อต่อต่าง ๆ ต้องเป็นข้อต่อแบบเกลียวหรือใช้ปลอกหรือกล่องหุ้มแล้วบัดกรีด้วยเงินหรือทองแดงข้อ ๑๔การติดตั้งระบบควบคุมการปิดเปิดก๊าซต้องปฏิบัติดังนี้(๑)ติดตั้งลิ้นควบคุมการปิดเปิดก๊าซที่ตัวถังรถในที่ที่ก๊าซจะไม่พุ่งเข้ารถในกรณีที่ก๊าซรั่วจากลิ้นควบคุมการปิดเปิดก๊าซไม่ว่าจะรั่วจากท่อทางเข้าหรือท่อทางออก(๒)ลิ้นควบคุมการปิดเปิดก๊าซต้องอยู่ห่างจากท่อไอเสียไม่น้อยกว่า ๑๐ เซนติเมตร(๓)ลิ้นควบคุมการปิดเปิดก๊าซต้องปิดโดยอัตโนมัติเมื่อเปิดใช้น้ำมันเบนซิน(๔)ระบบไฟฟ้าที่ควบคุมการปิดเปิดก๊าซไปยังเครื่องกำเนิดพลังงานต้องมีฟิวส์ป้องกันในกรณีที่เกิดการลัดวงจรในระบบไฟฟ้าและต้องต่อแยกออกจากระบบไฟฟ้าอื่น ๆ ในรถข้อ ๑๕การติดตั้งเครื่องทำและปรับความดันไอก๊าซต้องปฏิบัติ ดังนี้(๑)ติดตั้งเครื่องทำและปรับความดันไอก๊าซที่ตัวถังรถโดยให้อยู่ห่างจากท่อไอเสียไม่น้อยกว่า๑๐ เซนติเมตร เว้นแต่จะมีการป้องกันความร้อนจากท่อไอเสียอย่างมีประสิทธิภาพ(๒) ท่อไอก๊าซที่ต่อจากเครื่องปรับความดันไอก๊าซไปยังเครื่องผสมอากาศกับก๊าซต้องเป็นท่ออ่อนที่ทนความดันได้ไม่น้อยกว่า ๑๐๐.๐ กิโลปาสกาลมาตรและทนความดันแตกได้ไม่น้อยกว่า ๘๗๕.๐ กิโลปาสกาลมาตรและหุ้มด้วยวัสดุที่ป้องกันการรั่วที่อาจเกิดจากการเสียดสีด้วย(๓)ห้ามต่อท่อจากท่อไอเสียไปยังเครื่องทำและปรับความดันไอก๊าซข้อ ๑๖ในกรณีที่เป็นรถที่ใช้ทั้งก๊าซและน้ำมันเบนซินเป็นเชื้อเพลิงต้องติดตั้งระบบควบคุมการปิดเปิดน้ำมันดังนี้(๑) ติดตั้งลิ้นควบคุมการปิดเปิดน้ำมันที่ตัวถังรถเว้นแต่เป็นชนิดที่ได้ออกแบบไว้สำหรับติดตั้งกับเครื่องกำเนิดพลังงาน(๒) ท่อน้ำมันที่เชื่อมระหว่างจุดสองจุดที่เป็นจุดรวมของระบบน้ำมันต้องเป็นโลหะหรือวัสดุสังเคราะห์ที่มีความทนทานต่อน้ำมันในกรณีที่ใช้ท่อซึ่งสามารถบิดงอได้จะต้องยึดแน่นไว้โดยใช้แถบรัด(๓)ลิ้นควบคุมการปิดเปิดน้ำมันต้องปิดโดยอัตโนมัติเมื่อเปิดใช้ก๊าซ(๔) ระบบไฟฟ้าที่ควบคุมการปิดเปิดน้ำมันไปยังเครื่องกำเนิดพลังงานต้องมีฟิวส์ป้องกันในกรณีเกิดการลัดวงจรในระบบไฟฟ้าและต้องต่อแยกออกจากระบบไฟฟ้าอื่นๆ ในรถข้อ ๑๗เมื่อติดตั้งเครื่องอุปกรณ์และส่วนควบตามกฎกระทรวงนี้แล้ว ให้ดำเนินการทดสอบดังนี้(๑) ทดสอบระบบท่อก่อนการบรรจุก๊าซด้วยอากาศภายใต้ความดันไม่น้อยกว่า๗๐๐ กิโลปาสกาลมาตร เป็นเวลาไม่น้อยกว่า ๑๐ นาที ซึ่งความดันต้องไม่ลดลง(๒) ทดสอบระบบท่อเมื่อบรรจุก๊าซแล้วซึ่งต้องไม่ปรากฏการรั่วซึม(๓) ทดสอบลิ้นควบคุมการไหล ซึ่งต้องปฏิบัติงานได้ดีข้อ ๑๘ถังที่เป็นไปตามข้อ ๓ (๑) เมื่อใช้แล้วและมีอายุครบสิบปีนับแต่วันผลิตให้ดำเนินการทดสอบใหม่และห้ามมิให้ใช้ถังนั้น เมื่อ(๑)ตรวจพินิจภายนอกถังแล้วปรากฏข้อบกพร่องอย่างใดอย่างหนึ่งดังต่อไปนี้(ก) เมื่อถังถูกไฟไหม้หรือถังเปล่ามีน้ำหนักน้อยกว่าร้อยละ๙๕ ของน้ำหนักถังเดิม(ข) มีหลุมบ่อโดดเดี่ยวลึกเกินร้อยละ ๕๐ ของความหนาผนังถังเดิม(ค) มีรอยผุกร่อนเป็นแนวยาวตั้งแต่ ๗๕ มิลลิเมตรขึ้นไปและลึกเกินร้อยละ ๒๕ ของความหนาผนังถังเดิม หรือมีรอยผุกร่อนเป็นแนวยาวน้อยกว่า ๗๕มิลลิเมตร และลึกเกินร้อยละ ๕๐ ของความหนาผนังถังเดิม(ง) มีรอยผุกร่อนทั่วไปลึกเกินร้อยละ ๕๐ ของความหนาผนังถังเดิม(จ) มีรอยบุบเว้าที่รอยเชื่อมลึกเกิน ๖ มิลลิเมตร(ฉ) มีรอยบุบเว้าที่บริเวณอื่นลึกเกินร้อยละ ๑๐ของความกว้างเฉลี่ยของรอยบุบเว้า(ช) มีรอยชำรุดที่เกิดจากการขูดขีดหรือทิ่มแทงลึกเกินร้อยละ๕๐ ของความหนาผนังถังเดิม หรือมีรอยชำรุดเช่นนี้ยาวเกิน ๗๕ มิลลิเมตรและลึกเกินร้อยละ ๒๕ ของความหนาผนังถังเดิม(ซ) มีรอยรั่ว รอยร้าว รอยหักพับ หรือบวม(ฌ) จำนวนเกลียวของลิ้นถังที่กินกันลดลงจากที่ระบุไว้หรือเมื่อขันเกลียวแน่นแล้วก๊าซยังรั่วอยู่(ญ) ลิ้นเอียงจนเห็นได้ชัด(ฎ) โกร่งกำบังหรือฝาครอบเครื่องอุปกรณ์ที่ติดตั้งบนถังเสียรูปหลวมหรือมีรอยเชื่อมชำรุด หรือเมื่อฐานถังชำรุดทำให้ถังเอียงจนเห็นได้ชัด หรือ(๒)ทดสอบถังด้วยความดันของของเหลวไม่น้อยกว่าสองเท่าของความดันใช้งานแล้ว ทำให้ถังบวมบิดเบี้ยว ซึมหรือรั่ว หรือทดสอบถังโดยใช้ถังน้ำ (water jacket) แล้วได้ค่าการขยายตัวอย่างถาวรของถังเกินร้อยละ ๑๐ของการขยายตัวอย่างสมบูรณ์โดยปริมาตรข้อ ๑๙ถังที่ไม่เป็นไปตามข้อ ๓ (๑) ต้องผ่านการตรวจและทดสอบตามข้อ ๑๘ ก่อนจึงจะใช้ถังนั้นได้ข้อ ๒๐ถังที่ผ่านการตรวจและทดสอบตามข้อ ๑๘ หรือข้อ ๑๙ แล้ว ให้ดำเนินการตรวจและทดสอบตามข้อ๑๘ ทุกห้าปี เมื่อผ่านการตรวจและ ทดสอบแล้วจึงจะใช้ถังนั้นต่อไปได้ข้อ ๒๑เครื่องอุปกรณ์และส่วนควบที่ต้องมีรวมทั้งการติดตั้งตามกฎกระทรวงนี้ต้องได้รับการตรวจและทดสอบจากส่วนราชการรัฐวิสาหกิจ นิติบุคคล สามัญวิศวกรหรือวุฒิวิศวกรตามกฎหมายว่าด้วยวิชาชีพวิศวกรรมที่มีคุณสมบัติตามที่กรมการขนส่งทางบกเห็นชอบและเมื่อผู้ตรวจและทดสอบเห็นว่าเครื่องอุปกรณ์และส่วนควบรวมทั้งการติดตั้งถูกต้องตามกฎกระทรวงนี้ให้ผู้ตรวจและทดสอบออกหนังสือรับรองการตรวจและทดสอบและทำหรือปิดเครื่องหมายการรับรองไว้ที่รถตามแบบที่กรมการขนส่งทางบกกำหนดข้อ ๒๒เครื่องอุปกรณ์และส่วนควบที่ต้องมีรวมทั้งการติดตั้งตามกฎกระทรวงนี้ถ้าได้ติดตั้งก่อนวันที่กฎกระทรวงนี้ใช้บังคับให้เจ้าของหรือผู้ครอบครองรถนำรถไปตรวจและทดสอบและดำเนินการปรับปรุงแก้ไขให้เป็นไปตามกฎกระทรวงนี้ก่อนวันที่ต้องชำระภาษีหลังจากวันที่กฎกระทรวงนี้ใช้บังคับและให้ปิดป้ายไว้ที่ท้ายรถ มีข้อความว่า รถที่ใช้ก๊าซ ยังไม่ได้ตรวจและทดสอบตัวอักษรสีแดงสูงไม่น้อยกว่า ๑.๕ เซนติเมตร บนพื้นสีขาว กรอบสีแดง กว้าง ๑เซนติเมตร จนกว่าจะได้รับหนังสือรับรองการตรวจและทดสอบแล้วในกรณีที่เจ้าของหรือผู้ครอบครองรถตามวรรคหนึ่งต้องชำระภาษีภายในวันที่ ๓๑ มีนาคม พ.ศ. ๒๕๒๖ให้ได้รับการผ่อนผันเฉพาะการตรวจและทดสอบเครื่องอุปกรณ์และส่วนควบตามกฎกระทรวงนี้ไม่เกินกำหนดเวลาดังนี้รถที่ต้องชำระภาษีภายในวันที่ ให้ได้รับการผ่อนผันการตรวจและ ทดสอบจนถึงวันที่๓๑ ธันวาคม พ.ศ. ๒๕๒๕ ๓๑มีนาคม พ.ศ. ๒๕๒๖๓๑ มีนาคม พ.ศ. ๒๕๒๖ ๓๐มิถุนายน พ.ศ. ๒๕๒๖ข้อ ๒๓[๑]กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปให้ไว้ ณ วันที่ ๑๔ ธันวาคม พ.ศ. ๒๕๒๕วีระ มุสิกพงศ์รัฐมนตรีช่วยว่าการกระทรวงการคมนาคม ปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือตามที่ได้กำหนดเครื่องอุปกรณ์และส่วนควบของรถที่ใช้ก๊าซเป็นเชื้อเพลิงเพื่อให้เกิดความปลอดภัยแก่ผู้ใช้รถตามกฎกระทรวงฉบับที่ ๑๑ (พ.ศ. ๒๕๒๔) ออกตามความในพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยกฎกระทรวง ฉบับที่ ๑๒ (พ.ศ. ๒๕๒๕)ออกตามความในพระราชบัญญัติการขนส่งทางบก พ.ศ. ๒๕๒๒ ไปแล้วนั้นปรากฏว่ามีข้อขัดข้องในทางปฏิบัติหลายประการ ทำให้เจ้าของรถไม่สามารถติดตั้งเครื่องอุปกรณ์และส่วนควบได้ถูกต้องประกอบกับได้มีการพัฒนาเครื่องอุปกรณ์และส่วนควบดังกล่าวบางรายการดีขึ้นในการนี้สมควรปรับปรุงข้อกำหนดเกี่ยวกับเครื่องอุปกรณ์และส่วนควบรวมทั้งวิธีการติดตั้งเครื่องอุปกรณ์และส่วนควบดังกล่าวให้เหมาะสมและมีความปลอดภัยยิ่งขึ้น จึงจำเป็นต้องออกกฎกระทรวงนี้โชติกานต์/ปรับปรุง๑๘ มกราคม ๒๕๕๙[๑] ราชกิจจานุเบกษาเล่ม ๙๙/ตอนที่ ๑๙๒/ฉบับพิเศษ หน้า ๓๑/๒๖ ธันวาคม ๒๕๒๕